62021CJ0633_INF
Απόφαση του Δικαστηρίου (δέκατο τμήμα) της 16ης Φεβρουαρίου 2023 –Επιτροπή κατά Ελλάδας (Οριακές τιμές – ΝΟ2)
(Υπόθεση C‑633/21) (
1
)
«Παράβαση κράτους μέλους – Περιβάλλον – Οδηγία 2008/50/ΕΚ – Ποιότητα του ατμοσφαιρικού αέρα – Άρθρο 13, παράγραφος 1, και παράρτημα XI – Συστηματική και διαρκής υπέρβαση της ετήσιας οριακής τιμής που έχει καθορισθεί για το διοξείδιο του αζώτου (ΝΟ2) όσον αφορά τον οικισμό Αθηνών (Ελλάδα) – Άρθρο 23, παράγραφος 1 – Παράρτημα XV – “Όσο το δυνατόν συντομότερη” περίοδος υπερβάσεως – Κατάλληλα μέτρα»
1.
Προσφυγή λόγω παραβάσεως – Αντικείμενο της διαφοράς – Καθορισμός κατά την προ της ασκήσεως της προσφυγής διαδικασία – Συνεκτίμηση πραγματικών περιστατικών μεταγενέστερων της αιτιολογημένης γνώμης – Προϋποθέσεις – Πραγματικά περιστατικά τα οποία είναι της ίδιας φύσεως και τα οποία συνιστούν την ίδια συμπεριφορά με εκείνα που είχαν ληφθεί αρχικώς υπόψη
(Άρθρο 258 ΣΛΕΕ)
(βλ. σκέψη 31)
2.
Περιβάλλον – Ατμοσφαιρική ρύπανση – Ποιότητα του ατμοσφαιρικού αέρα – Οδηγία 2008/50 – Οριακές τιμές για την προστασία της υγείας του ανθρώπου – Συστηματική και διαρκής υπέρβαση – Παράβαση
(Οδηγία 2008/50 του Ευρωπαϊκού Κοινοβουλίου και του Συμβουλίου, άρθρο 13 και παράρτημα XI)
(βλ. σκέψεις 33-38, διατακτ. 1)
3.
Περιβάλλον – Ατμοσφαιρική ρύπανση – Ποιότητα του ατμοσφαιρικού αέρα – Οδηγία 2008/50 – Οριακές τιμές για την προστασία της υγείας του ανθρώπου – Διοξείδιο του αζώτου – Υπέρβαση – Κριτήρια εκτιμήσεως – Υπέρβαση οριακής τιμής σε ένα και μόνο σημείο δειγματοληψίας – Επιτρεπτό
(Οδηγία 2008/50 του Ευρωπαϊκού Κοινοβουλίου και του Συμβουλίου, άρθρα 13 § 1 και 23 § 1, καθώς και παράρτημα XI)
(βλ. σκέψη 39)
4.
Περιβάλλον – Ατμοσφαιρική ρύπανση – Ποιότητα του ατμοσφαιρικού αέρα – Οδηγία 2008/50 – Οριακές τιμές για την προστασία της υγείας του ανθρώπου – Διοξείδιο του αζώτου – Υπέρβαση – Συνέπειες – Υποχρέωση του κράτους μέλους να εκπονήσει σχέδιο για την αντιμετώπιση του προβλήματος – Προθεσμία – Παράλειψη θεσπίσεως κατάλληλων και αποτελεσματικών μέτρων που να διασφαλίζουν ότι η περίοδος υπερβάσεως θα είναι όσο το δυνατόν συντομότερη – Παράβαση
(Οδηγία 2008/50 του Ευρωπαϊκού Κοινοβουλίου και του Συμβουλίου, άρθρα 13 § 1 και 23 § 1, καθώς και παραρτήματα XI και XV, τμήμα A)
(βλ. σκέψεις 54-68, διατακτ. 1)
Διατακτικό
Το Δικαστήριο αποφασίζει:
1)
Η Ελληνική Δημοκρατία,
–
έχοντας υπερβεί κατά τρόπο συστηματικό και διαρκή, από το 2010 έως και το 2020, την ετήσια οριακή τιμή για το διοξείδιο του αζώτου (ΝΟ2) όσον αφορά τον οικισμό Αθηνών (EL 0003), παρέβη τις υποχρεώσεις που υπέχει από τις συνδυασμένες διατάξεις του άρθρου 13 και του παραρτήματος XI της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη, και,
–
παραλείποντας να θεσπίσει, από τις 11 Ιουνίου 2010, κατάλληλα μέτρα για να διασφαλιστεί η συμμόρφωση προς την ετήσια οριακή τιμή για το ΝΟ2 στον ως άνω οικισμό, παρέβη τις υποχρεώσεις που υπέχει από το άρθρο 23, παράγραφος 1, της οδηγίας 2008/50, σε συνδυασμό με το παράρτημα XV, τμήμα A, της οδηγίας, και, ειδικότερα, την υποχρέωση να διασφαλίσει ότι τα σχέδια για την ποιότητα του αέρα προβλέπουν κατάλληλα μέτρα ώστε η περίοδος υπερβάσεως της εν λόγω οριακής τιμής να είναι όσο το δυνατόν συντομότερη.
2)
Καταδικάζει την Ελληνική Δημοκρατία στα δικαστικά έξοδα.
(
1
)	ΕΕ C 513 της 20.12.2021.